CELEX: 31993R0473
Language: el
Date: 1993-03-01 00:00:00
Title: Κανονισμός (ΕΟΚ) αριθ. 473/93 της Επιτροπής της 1ης Μαρτίου 1993 για την τροποποίηση του κανονισμού (ΕΟΚ) αριθ. 3477/92 για τις λεπτομέρειες εφαρμογής του καθεστώτος των ποσοστώσεων στον τομέα του ακατέργαστου καπνού για τις συγκομιδές 1993 και 1994

Avis juridique important

|

31993R0473

Κανονισμός (ΕΟΚ) αριθ. 473/93 της Επιτροπής της 1ης Μαρτίου 1993 για την τροποποίηση του κανονισμού (ΕΟΚ) αριθ. 3477/92 για τις λεπτομέρειες εφαρμογής του καθεστώτος των ποσοστώσεων στον τομέα του ακατέργαστου καπνού για τις συγκομιδές 1993 και 1994  

Επίσημη Εφημερίδα αριθ. L 050 της 02/03/1993 σ. 0008 - 0008

ΚΑΝΟΝΙΣΜΟΣ (ΕΟΚ) αριθ. 473/93 ΤΗΣ ΕΠΙΤΡΟΠΗΣ της 1ης Μαρτίου 1993 για την τροποποίηση του κανονισμού (ΕΟΚ) αριθ. 3477/92 για τις λεπτομέρειες εφαρμογής του καθεστώτος των ποσοστώσεων στον τομέα του ακατέργαστου καπνού για τις συγκομιδές 1993 και  1994Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2075/92 της Επιτροπής της 30ής Ιουνίου 1992 περί κοινής οργανώσεως της αγοράς στον τομέα του ακατέργαστου καπνού (1), και ιδίως το άρθρο 11,  Εκτιμώντας:  ότι στο άρθρο 9 παράγραφος 5 του κανονισμού (ΕΟΚ) αριθ. 3477/92 της Επιτροπής, της 1ης Δεκεμβρίου 1992 για τις λεπτομέρειες εφαρμογής του καθεστώτος των ποσοστώσεων στον τομέα ακατέργαστου καπνού για τις συγκομιδές 1993 και 1994 (2), όπως τροποποιήθηκε  από τον κανονισμό (ΕΟΚ) αριθ. 232/93 (3), προβλέπεται η κατανομή της ποσότητας που υπερβαίνει το κατώφλι εγγυήσεως ή τη μέγιστη εγγυημένη ποσότητα που εφαρμόζεται στην προηγούμενη συγκομιδή μεταξύ όλων των ενδιαφερομένων παραγωγών καπνού ανάλογα με τις  παραδοθείσες ποσότητες- ότι έχει αποδεχθεί σε οριμένες περιπτώσεις, ότι ένα μέρος αυτών των συμπληρωματικών ποσοτήτων μπορεί να κατανεμηθεί κατά προτεραιότητα στους παραγωγούς που έχουν την παραγωγή μόνο κατά το 1990 ή το 1991, προκειμένου να μπορέσουν  να λάβουν επαρκή πιστοποιητικά καλλιέργειας, ιδίως λαμβάνοντας υπόψη τις επενδύσεις στις οποίες προέβησαν- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 9 παράγραφος 5 πρώτο εδάφιο του κανονισμού (ΕΟΚ) αριθ. 3477/92 συμπληρώνεται με την ακόλουθη φράση:  "Τα κράτη μέλη μπορούν να προβλέψουν ότι ένα μέρος των διαθεσίμων συμπληρωματικών ποσοτήτων κατανέμεται κατά προτεραιότητα στους παραγωγούς που έχουν αρχίσει την παραγωγή της εν λόγω ομάδας ποικιλιών κατά το 1990 ή το 1991." Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Μαρτίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 215 της 30. 7. 1992, σ. 70.  (2) ΕΕ αριθ. L 351 της 2. 12. 1992, σ. 11.  (3) ΕΕ αριθ. L 27 της 4. 2. 1993, σ. 25.